**Roberta Metsola** (malta Roberta Metsola Tedesco Triccas) — Malta siyasətçisi. Malta Milliyyətçi Partiyasının üzvü. 18 yanvar 2022-ci ildən bəri Avropa Parlamentinin sədri, indiyə qədər prezident seçilən ən gənc siyasətçi və üstəlik bu vəzifəni tutan üçüncü qadındır. Avropa Parlamentinin keçmiş Birinci vitse-prezidenti (2020-2022). 2013-cü ildən Maltadan Avropa Parlamentinin üzvü, Avropa Xalq Partiyasının (Avropa Parlamentindəki Xristian Demokratik qrupu) fraksiyasının üzvü.

Bioqrafiya
----------

O, 18 yanvar 1979-cu ildə Maltanın Sent Culians şəhərində anadan olub. Valideynləri: Rita və Cefferi Tedesko Trikkas.

2003-cü ildə o, Malta Universitetinin Hüquq fakültəsini bitirib, burada Avropa hüququ və siyasəti üzrə təhsil alıb. 2003-2004-cü illərdə Brüggedəki özəl Avropa Kollecində aspirantura təhsili alıb və burada Avropa hüququ üzrə oxuyub. 2000-2002-ci illərdə Mərkəz-Sağ Avropa Tələbə Demokratlarının (EDS) sədr müavini olub. 2002-2003-cü illərdə Avropa Demokratik Tələbələr Təşkilatının Baş Katibi olmuşdur.

2004-2012-ci illərdə Metsola Maltanın Avropa İttifaqı yanında Daimi Nümayəndəliyində Hüquq və Məhkəmə Əməkdaşlığı üzrə Attaşe, Ədliyyə və Daxili İşlər Departamentinin rəhbəri vəzifələrində çalışıb. 2012-2013-cü illərdə İttifaqın Xarici İşlər və Təhlükəsizlik Siyasəti üzrə Ali Nümayəndəsi Ketrin Eştonun hüquq müşaviri olub.

25 aprel 2013-cü ildə o, 2013-cü ilin martında keçirilən parlament seçkilərində Malta Parlamentinə seçilən Simon Busuttilanı əvəz edərək Avropa Parlamentinin üzvü olub. 2014 və 2019-cu il seçkilərində yenidən deputat seçilib. 2014-2019-cu illərdə Avropa Parlamentinin Müraciətlər Komitəsinin sədr müavini olub. Avropa Parlamentində Metsola 19 yanvar 2022-ci il tarixinədək Vətəndaş Azadlıqları, Ədliyyə və Daxili İşlər Komitəsində Avropa Xalq Partiyası qrupunun koordinatoru işləyib və Avropa Xalq Partiyası qrupunda öz milli partiyasının nümayəndə heyətinə rəhbərlik edib. O, həmçinin Avropa Parlamentinin Beynəlxalq Antikorrupsiya Qrupunun həmsədri olub və hazırda qrupun komandasının üzvüdür.
12 noyabr 2020-ci ildə o, Avropa Parlamentinin Birinci vitse-prezidenti seçilir. Maltadan vitse-prezident olan ilk deputat idi. 2022-ci il yanvarın 11-də vəfat edən Avropa Parlamentinin sədri David Sassolinin müvəqqəti olaraq səlahiyyətlərini icra edib. Yanvarın 18-də o, yeni sədr seçilib. Uzaqdan gizli səsvermədə 616 səsdən 458-ni (74%) alıb. İlkin olaraq dörd namizəd var idi: isveçli Alis Ba Kunke (Yaşıllar - Avropa Azad Alyansı), İspan Sira Reqo (Solçu) və Pole Kosma Zlotovski (Avropalı mühafizəkarlar və islahatçılar). İclasın əvvəlində Kosma Zlotovski öz namizədliyini geri götürüb, nəticədə namizədlərin sayı 3-ə enib. Alis Ba Kunke 101, Sira Reqo 57 səs toplayıb. O, Avropa Parlamentinin indiyə qədər seçilmiş ən gənc prezidentidir. O, eyni zamanda Simone Veil (1979-1982) və Nikol Fonteyndən (1999-2002) sonra Avropa Parlamentinin üçüncü qadın prezidentidir.

Şəxsi həyatı
------------

2005-ci ildə o, Finlandiya vətəndaşı Ukko Metsola, Avropada The Cruise Lines Beynəlxalq Assosiasiyasının (CLIA) baş direktoru, Royal Caribbean Internationalın icraçı direktoru ilə evlənmişdir. Hər ikisi 2009-cu il Avropa Parlamenti seçkilərində namizəd oluş və eyni vaxtda iki fərqli Aİ üzv dövləti üçün namizəd olan ilk evli cütlükdür. Cütlüyün dörd oğlu var:Luka, Alek, Mark və Kristian.

İstinadlar
----------

1. ↑  Maltese politician accused of fraud elected to European Parliament (ing.). City of Brussels: Springer Science+Business Media, 2013.
2. ↑  .
3. 1 2  .
4. 1 2 3  "Roberta Metsola" (ingilis). European Parliament. 2022-01-11 tarixində arxivləşdirilib. İstifadə tarixi: 2022-01-18.
5. 1 2 3  "Биография Роберты Метсолы". РИА Новости. 2022-01-18. 2022-01-18 tarixində arxivləşdirilib. İstifadə tarixi: 2022-01-18.
6. 1 2  "Roberta Metsola elected new President of the European Parliament" (ingilis). European Parliament. 2022-01-18. 2022-01-19 tarixində arxivləşdirilib. İstifadə tarixi: 2022-01-19.
7. 1 2  "Roberta Metsola elected as First Vice-President of the European Parliament" (ingilis). European Parliament. 2020-11-12. 2021-10-24 tarixində arxivləşdirilib. İstifadə tarixi: 2022-01-19.
8. ↑  "Roberta Metsola" (ingilis). European Parliament – Anti-corruption Intergroup. 2021-06-22 tarixində arxivləşdirilib. İstifadə tarixi: 2022-01-19.
9. ↑  "Four candidates to become EP President" (ingilis). European Parliament. 2022-01-18. 2022-01-18 tarixində arxivləşdirilib. İstifadə tarixi: 2022-01-19.
10. ↑  "Депутата от Мальты Роберту Метсолу избрали спикером Европарламента". ТАСС. 2022-01-18. 2022-01-18 tarixində arxivləşdirilib. İstifadə tarixi: 2022-01-19.
11. ↑  "Глава CLIA: рынок международных морских круизов восстановился на 80% к уровню 2019 года". Интерфакс. 2021-11-10. 2022-01-18 tarixində arxivləşdirilib. İstifadə tarixi: 2022-01-19.
12. ↑  *Calleja, Claudia.* "Watch: 'We aren't a political family' - Metsola's parents watch her make history" (ingilis). Times of Malta. 2022-01-18. 2022-01-18 tarixində arxivləşdirilib. İstifadə tarixi: 2022-01-19.